Document ID: 31996L0077

Komisijas Direktīva 96/77/EK
( 1996. gada 2. decembris)
par noteiktajiem tīrības kritērijiem pārtikas pi
(dokuments attiecas uz EEZ)edevām, izņemot krāsvielas un saldinātājus
EIROPAS KOPIENAS KOMISIJA,
ņemot vērā Eiropas Kopienas dibināšanas līgumu,
ņemot vērā 1988. gada 21. decembra Padomes Direktīvu 89/107/EEK par dalībvalstu tiesību aktu tuvināšanu attiecībā uz pārtikas piedevām, ko atļauts izmantot cilvēku uzturā [1], kas grozīta ar Direktīvu 94/34/EK [2], un jo īpaši tās 3. panta 3. punkta a) apakšpunktu,
apspriedusies ar Pārtikas zinātnisko komiteju,
tā kā ir nepieciešams ieviest tīrības kritērijus visām pārtikas piedevām, izņemot krāsvielas un saldinātājus, kas minētas 1995. gada 20. februāra Eiropas Parlamenta un Padomes Direktīvā 95/2/EK par pārtikas piedevām, izņemot krāsvielas un saldinātājus [3];
tā kā ir nepieciešams aizstāt tīrības kritērijus, kas minēti 1965. gada 26. janvāra Padomes Direktīvā 65/66/EEK par pārtikas produktos cilvēku uzturam atļauto konservantu noteiktajiem tīrības kritērijiem [4], kas pēdējoreiz grozīta ar Direktīvu 86/604/EEK [5];
tā kā ir nepieciešams aizstāt tīrības kritērijus, kas minēti 1978. gada 25. jūlija Padomes Direktīvā 78/664/EEK par pārtikas produktos cilvēku uzturam atļauto antioksidantu noteiktajiem tīrības kritērijiem [6], kas grozīta ar Direktīvu 82/712/EEK [7];
tā kā tādējādi ir nepieciešams anulēt Direktīvas 65/66/EEK un 78/664/EEK;
tā kā ir nepieciešams ņemt vērā specifikācijas un analīzes metodes saldinātājiem, ko Pārtikas piedevu ekspertu komiteja (Joint FAO/WHO Expert Committee on Food Additives (JECFA)) izklāstījusi Codex Alimentarius;
tā kā pārtikas piedevas, kas pagatavotas ar metodēm vai no izejmateriāliem, kas ievērojami atšķiras no ietvertajiem Pārtikas zinātniskās komitejas novērtējumā, vai atšķiras no minētajām šajā direktīvā, ir jāiesniedz pilnīgai izvērtēšanai Pārtikas zinātniskajā komitejā ar uzsvaru uz tīrības kritērijiem;
tā kā pasākumi, kas paredzēti šajā direktīvā, ir saskaņā ar Pārtikas zinātniskās komitejas atzinumu,
IR PIEŅĒMUSI ŠO DIREKTĪVU.
1. pants
Tīrības kritēriji pārtikas piedevām, izņemot krāsvielas un saldinātājus, kas atbilstīgi Direktīvas 89/107/EEK 3. panta 3.punkta a) apakšpunktam, minētas Direktīvā 95/2/EK, izklāstīti Pielikumā.
2. pants
Līdz ar to tiek anulētas direktīvas 65/66/EEK un 78/664/EEK.
3. pants
1. Dalībvalstīs stājas spēkā normatīvi un administratīvi akti, kas nepieciešami, lai izpildītu šīs direktīvas prasības ne vēlāk kā 1997. gada 1. jūlijā. Par to dalībvalstīm nekavējoties jāinformē Komisiju.
Kad dalībvalstis paredz šos pasākumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka metodes, kā veikt šādas atsauces.
2. Produktus, kuri izlaisti tirgū vai marķēti pirms 1997. gada 1. jūlija, bet nepakļaujas šai direktīvai, tomēr var tirgot, līdz krājumi izbeidzas.
4. pants
Šī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.
5. pants
Šī direktīva ir adresēta dalībvalstīm.
Briselē, 1996. gada 2. decembrī

Labels: 0
3
15
17